กลต.ไฟเขียวบลจ.กิมเอ็งลุยกองทุน
บล.กิมเอ็ง เผยได้รับอนุมัติจากก.ล.ต.อนุญาตให้บลจ.กิมเอ็ง ซึ่งเป็นบริษัทย่อยทำธุรกิจจัดการกองทุน
30 ส.ค. 2553

บล.กิมเอ็ง เผยได้รับอนุมัติจากก.ล.ต.อนุญาตให้บลจ.กิมเอ็ง ซึ่งเป็นบริษัทย่อยทำธุรกิจจัดการกองทุน
นายภูษิต แก้วมงคลศรี กรรมการและประธานเจ้าหน้าที่ปฏิบัติการ บริษัทหลักทรัพย์ กิมเอ็ง (ประเทศไทย) หรือ KEST เปิดเผยว่า ขณะนี้สำนักงานคณะกรรมการกำกับหลักทรัพย์และตลาดหลักทรัพย์ (กลต.) ได้อนุมัติให้บริษัทย่อยคือ บริษัทหลักทรัพย์จัดการกองทุนรวม กิมเอ็ง (ประเทศไทย) เดิมชื่อ บริษัทหลักทรัพย์จัดการกองทุนรวม เคอีเอสที การเดียน สามารถประกอบธุรกิจได้รวมทั้ง อนุมัติให้จัดตั้งและจัดการกองทุนกองแรกแล้ว 
ทั้งนี้ บริษัทย่อยมีทุนจดทะเบียน 100 ล้านบาท แบ่งออกเป็นหุ้นจำนวน 10 ล้านหุ้น ราคาพาร์ 10 บาท โดยบริษัทหลักทรัพย์ กิมเอ็ง (ประเทศไทย) ถือหุ้น 99.99% จำนวน 9,999,998 หุ้นโดยลงทุนด้วยเงินทุนหมุนเวียนของบริษัท และบุคคลอื่นเข้าถือหุ้น 0.01% หรือจำนวน 2 หุ้น 
สำหรับคณะกรรมการบริษัท ณ วันที่ 26 ส.ค.2553 มีกรรมการ 6 ท่าน ได้แก่      1.นายยุทธ วรฉัตรธาร    ประธานกรรมการ 2.ร.ศ.ดร.ปรีชา จรุงกิจอนันต์   กรรมการ 3.นายภูษิต แก้วมงคลศรี    กรรมการ 4.นายพงศ์พันธุ์ อภิญญากุล    กรรมการ  5.นายสุชาติ เจริญวุฒิคุณ    กรรมการ    6.นายไมเคิล เหลียง เปง อุน   กรรมการ